ทฤษฎีการฟื้นตัวเศรษฐกิจ แบบใหม่ “K-Shaped”
การระบาดของโควิด-19 ที่เริ่มลุกลามไปทั่วโลกตั้งแต่ช่วงต้นปีที่ผ่านมา  ทำให้เศรษฐกิจของประเทศทั่วโลกทรุดตัวหนัก  สหรัฐอเมริกา GDP ไตรมาสสอง หดตัว 32.9% จากไตรมาสแรก สหราชอาณาจักร GDP ไตรมาสสอง หดตัว 20.4% จากไตรมาสแรก ไทย GDP ไตรมาสสอง หดตัว 9.7% จากไตรมาสแรก
2 ก.ย. 2563

ทฤษฎีการฟื้นตัวเศรษฐกิจ แบบใหม่ “K-Shaped” /โดย ลงทุนแมน
การระบาดของโควิด-19 ที่เริ่มลุกลามไปทั่วโลกตั้งแต่ช่วงต้นปีที่ผ่านมา 
ทำให้เศรษฐกิจของประเทศทั่วโลกทรุดตัวหนัก
สหรัฐอเมริกา GDP ไตรมาสสอง หดตัว 32.9% จากไตรมาสแรก
สหราชอาณาจักร GDP ไตรมาสสอง หดตัว 20.4% จากไตรมาสแรก
ไทย GDP ไตรมาสสอง หดตัว 9.7% จากไตรมาสแรก
พอเป็นแบบนี้ คำถามที่เกิดขึ้นก็คือ
เศรษฐกิจโลกจะฟื้นตัวกลับขึ้นมาในรูปแบบไหน?
บางคนบอกว่าเศรษฐกิจจะฟื้นตัวได้อย่างรวดเร็วจากจุดต่ำสุด คล้ายลักษณะตัว “V”
บางคนบอกว่าเศรษฐกิจจะยังคงตกต่ำไปอีกระยะหนึ่งแล้วจะฟื้นตัวกลับมา คล้ายลักษณะตัว “U”
บางคนบอกว่าเศรษฐกิจจะค่อยๆ ฟื้นตัวในระยะเวลาหนึ่ง คล้ายเครื่องหมายถูก สัญลักษณ์ NIKE
และล่าสุดเริ่มมีการพูดถึง “K-Shaped Recovery”
หรือการฟื้นตัวของเศรษฐกิจในรูปแบบตัว K
การฟื้นตัวแบบตัว K ที่ว่านี้เป็นอย่างไร 
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
╚═══════════╝
K-Shaped Recovery
หรือการฟื้นตัวในรูปแบบตัว “K”
อธิบายคำนี้ให้เข้าใจง่ายๆ ก็คือ
จะมีทั้งกลุ่มที่ “ฟื้นตัวกลับมาได้เร็ว” 
และกลุ่มที่ “ยังไม่ฟื้นตัวและแย่ลงเรื่อยๆ”
เหมือนกับตัวอักษร “K” ที่มีทั้งเส้นทแยงขึ้น และทแยงลง
ถ้าลองดูตัวอย่างของสหรัฐอเมริกา
ที่โควิด-19 ระบาดหนักตั้งแต่ช่วงเดือนมีนาคม
กลุ่มที่ฟื้นตัวได้เร็ว คือกลุ่มบริษัทเทคโนโลยี
อย่างเช่น Microsoft, Apple, Facebook
ผลประกอบการในช่วงเดือนเมษายนถึงมิถุนายน ที่ผ่านมา
Microsoft รายได้เพิ่มขึ้น 13% จากช่วงเดียวกันของปีที่แล้ว
Apple รายได้เพิ่มขึ้น 11% จากช่วงเดียวกันของปีที่แล้ว
Facebook รายได้เพิ่มขึ้น 11% จากช่วงเดียวกันของปีที่แล้ว
จะเห็นว่า แม้จะอยู่ในช่วงการระบาดของโควิด-19
แต่รายได้ของบริษัทเทคโนโลยีเหล่านี้ยังคงขยายตัวจากปีที่แล้ว
ซึ่งหมายความว่า การระบาดของโควิด-19 ส่งผลกระทบน้อยมากต่อธุรกิจเหล่านี้
ในขณะที่อีกกลุ่มกลับตรงกันข้าม
อย่างเช่น ธุรกิจสายการบิน
ที่ได้รับผลกระทบอย่างรุนแรง จากการไม่ออกเดินทางของผู้คน
ผลประกอบการในช่วงเดือนเมษายนถึงมิถุนายน ของสายการบินในสหรัฐฯ
Delta Air Lines รายได้ลดลง 88% จากช่วงเดียวกันของปีที่แล้ว
American Airlines รายได้ลดลง 86% จากช่วงเดียวกันของปีที่แล้ว
Southwest Airlines รายได้ลดลง 83% จากช่วงเดียวกันของปีที่แล้ว
ย้อนกลับมามองที่ประเทศไทย ก็จะเห็นว่าเป็นในทำนองเดียวกัน
คือมีธุรกิจบางกลุ่มที่เริ่มฟื้นตัวกลับมาได้แล้ว เช่น ธุรกิจกลุ่มค้าปลีก 
รวมถึงมีกลุ่มที่ได้ประโยชน์จากการระบาดของโควิด-19 
อย่างเช่น กลุ่มผลิตเครื่องมือทางการแพทย์ และบริการ Food Delivery
ในขณะเดียวกันก็มีอีกกลุ่มที่ยังคงเจ็บหนัก เช่น สายการบินและโรงแรม
เนื่องจากธุรกิจเหล่านี้ มีรายได้จากการเดินทางของผู้คน
โดยเฉพาะการเดินทางมาของนักท่องเที่ยวต่างชาติ
ที่ยังไม่สามารถมาเที่ยวประเทศไทยได้ตามปกติเหมือนที่ผ่านมา
ซึ่งปีที่แล้วจำนวนนักท่องเที่ยวที่เดินทางมาประเทศไทยมีประมาณ 40 ล้านคน
แต่ในปีนี้ ธนาคารแห่งประเทศไทยคาดการณ์ว่าจำนวนนักท่องเที่ยวต่างชาติจะเหลือเพียง 8 ล้านคนเท่านั้น
พอเรื่องเป็นแบบนี้ เราก็จะเห็นว่า
ในขณะที่ทุกอย่างกำลังเดินไปข้างหน้า
กำลังมีทั้งคนที่ฟื้นตัวได้ และคนที่กำลังแย่ลง ในเวลาเดียวกัน
เพราะฉะนั้น นี่จึงเป็นที่มาของรูปแบบการฟื้นตัวทางเศรษฐกิจแบบตัว K ที่หลายคนกำลังพูดถึงกัน
และยิ่งเราลากหางของตัว K ทั้งสองฝั่งให้ยาวออกไปเรื่อยๆ
ก็จะเห็นว่า จุดปลายของทั้งสองเส้นห่างกันมากขึ้นทุกที
หมายความว่าคนที่ฟื้นตัวแล้ว ก็จะดีขึ้นเรื่อยๆ
แต่คนที่ยังไม่ฟื้น ก็จะยิ่งแย่ลงไปเรื่อยๆ เช่นกัน..
----------------------
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-สำนักงานสภาพัฒนาการเศรษฐกิจและสังคมแห่งชาติ 
-รายงานประจำไตรมาสแต่ละบริษัท